Mäntän kauppala


Asetus Mäntän kauppalan perustamisesta.

Suomen asetuskokoelma 532/1947.

Annettu Helsingissä 26 päivänä kesäkuuta 1947.

Sisäasiainministerin esittelystä määrätään täten, että Mäntän kunnan koko alueesta perustetaan tammikuun 1 päivästä 1948 lukien Mänttä niminen kauppala, minkä jälkeen Mäntän kunta maalaiskuntana lakkaa olemasta.

Samalla on määrätty, että Mäntän taajaväkinen yhdyskunta on edellä mainitusta päivästä lakkaava ja että Mäntän kauppala on katsottava suomenkieliseksi ja että se kuuluu hallinnollisesti Vilppulan, Mäntän ja Kuoreveden nimismiespiiriin ja Ruoveden kihlakuntaan sekä oikeudellisesti Ruoveden tuomiokuntaan Ruoveden, Vilppulan, Kuoreveden ja Pohjaslahden pitäjien sekä Mäntän kauppalan muodostamaan käräjäkuntaan. Kauppalan hallitukseen ja hallintoon nähden on noudatettava, mitä valtioneuvosto siitä määrää.

Helsingissä 26 päivänä kesäkuuta 1947.

Tasavallan Presidentti J. K. PAASIKIVI.

Sisäasiainministeri Yrjö Leino.

Kauppalat